CELEX: E2021P0005
Language: hu
Date: 2021-12-08 00:00:00
Title: A Héraðsdómur Reykjavíkur (reykjavíki kerületi bíróság) 2021. december 8-i, tanácsadói vélemény iránti kérelme az EFTA-Bírósághoz az Anna Bryndís Einarsdóttir kontra Izlandi Államkincstár ügyben (E-5/21. sz. ügy) 2022/C 153/07

2022.4.7.   
            
            
               HU
            
            
               Az Európai Unió Hivatalos Lapja
            
            
               C 153/13
            
         
      A Héraðsdómur Reykjavíkur (reykjavíki kerületi bíróság) 2021. december 8-i, tanácsadói vélemény iránti kérelme az EFTA-Bírósághoz az Anna Bryndís Einarsdóttir kontra Izlandi Államkincstár ügyben
      (E-5/21. sz. ügy)
      (2022/C 153/07)
      A Héraðsdómur Reykjavíkur (reykjavíki kerületi bíróság) 2021. december 8-án kelt, a Bíróság Hivatalához 2021. december 13-án beérkezett levelében tanácsadói vélemény iránti kérelmet nyújtott be az EFTA-Bírósághoz az Anna Bryndís Einarsdóttir kontra Izlandi Államkincstár ügyben, az alábbi kérdéseket illetően:
      A szociális biztonsági rendszerek koordinálásáról szóló 883/2004/EK rendelet 6. cikke (lásd továbbá a rendelet 21. cikkének (3) bekezdését) kötelezi-e valamely EGT-államot arra, hogy a szülési/apasági szabadsággal kapcsolatos kifizetések kiszámítása során a referenciajövedelmet az adott személynek az Európai Gazdasági Térség teljes munkaerőpiacán szerzett, összesített munkabére alapján számítsa ki? Sérti-e a fent említett rendelkezést és az EGT-megállapodás elveit (lásd például az EGT-megállapodás 29. cikkét), ha csak az adott személy hazai munkaerőpiacon összesített bérét veszik figyelembe?